
APRECIERI 


Într-o parte a ei, poezia lui Alexandrescu este cea mai puternică expresie a 
lamartinismului la noi. “Meditaţia”, “revetria”, “armonia” în natură, religiozitatea, 
“rugăciunea”, oceanele, imensităţile sunt ale poetului francez. Câteodată viziunea 
capătă un aet ceţos ossianesc și recitaţia — o hohotire byroniană. Toate acestea se 
găsesc însă, muzicalizate, şi la Lamartine. Azi schimbarea gustului a stins strofele 
lui Alexandrescu şi ochiul e jignit de impuritatea vocabularului. Totuşi, aşezându-ne 
în timpul romantic, descoperim la poet tehnica marilor solemne instrumente 
muzicale, înaltul hieratism al melancoliei(...) 

Proza lui ne pune în faţă nu numai un om fără complexitate ideologică şi 
senzitivă, ci şi lipsit de orice talent narativ şi descriptiv. Totul e convenţional. 
Minusculul Olt e înfățișat ca o Niagară în fioros decor himalaian, îndărătul 'Tismanei 
vede o stâncă “îngrozitoare”, la Polovraci admiră “poziţia” şi “frumoasa peşteră 
de stalactiţi”. Olteţul are şi el “urlet sălbatic”. Cât despre Cozia, “aceasta nu diferă 
întru nimic de cele mai multe” mănăstiri. Crângurile sunt “frumoase”, toate 
elementele — “cochete” şi “elegante”, cutare mănăstire e “în curăţenia cea mai 
plăcută“. Ni se dă şi un fragment dintr-o nuvelă, Că/ugănița, scrisă, zice 
Alexandrescu, de un boier bătrân, în realitate de el. Aici se povesteşte cu o stângăcie 
inimitabilă dragostea dintre “junele amorez” Leurdeanu, om (la leatul 1690!) cu 
“sentimente romantice”, şi Elena Corbeanu. Tânărul avea de gând a cere pe fată 
“formal în căsătorie”. Din păcate, mama ei, bigotă, o făgăduieşte mănăstirii de se 
va ridica de pe boală, ceea ce se şi întâmplă. Junele pune la cale răpirea fetei și într-o 
noapte, pe când stariţa făcea “revizia”, văzu un bărbat însoţit de o jună călugăriţă. 
Dădu să strige, bărbatul o prinse în braţe şi o trase în luntre, stariţa voi să sară şi se 
înecă. Alexandrescu, mare cititor al lui Voltaire, respingându-i pretinsul ateism, îi 
îmbrăţişa atitudinea împotriva intoleranţei, deşi poate fi aici şi un ecou al temei 
ororii claustrate din Diderot. 


George C[ linescu, Iszoriz /ferazurii române de la origini până în prezent. Ediţia a 
II-a, revăzută şi adăugită, Bucureşti, Ed. Minerva, 1986, p. 156,160-161. 

Cel mai vechi dintre călătorii romantici, Grigore Alexandrescu, în paginile 
consacrate vizitei sale la mănăstirile olteneşti (1842), ne oferă ... destul de puţin. 
Impresiile sale privesc mai degrabă tradiţiile istorice ale locurilor pe care le vizitează 
sau unele particularităţi ale orânduirii lor actuale. Cadrul natural este abia indicat. 
Când ajunge la Cozia, o simplă însemnare topografică îi este de ajuns... În faţa 
Mănăstirii Dintr-un Lemn descrierea este ceva mai bogată, dar fără elemente sensibile 
propriu-zise. Autorul descrie o configuraţie, nu un peisagiu... Peştera de la Polovraci 
îl impresionează mai mult, dar spiritul de observaţie rămâne, chiar în faţa acestui 
spectacol, inferior fanteziei constructive, căreia 1 se pare a vedea, în grupul 
stalactitelor, siluete de copii sau de fantasmagorice fiinţe combinate din oameni şi 
fiare, dacă nu simple chipuri sălbatice “ca doi tâlhari, care, cu armele gata, aşteaptă 
să atace un trecător”. Abia ultima pagină a Memora/u/ni jertfeşte esteticii timpului, 
zugrăvind un motiv tipic — tăsărirea lunii deasupra unei păduri ... Pagina merită a 
fi reţinută. Este acea prin care natura, ca obiect al descrierii literare, intră în operele 
prozatorilor români, sub forma magiei lunare. Scriitorul înţelege ce poate fi dulceag; 
sau convenţional în zugrăvirea strălucirii neîntinate a lunii și de aceea întregeşte 
tabloul său din contraste punând alături de lumina selenară, răspândită pe ziduri, 
pe stânci şi poteci, masa întunecată a pădurii rămase în umbră. 

Răsărirea lunii la Tismana rămâne oricum o excepţie în paginile de proză ale lui 
Grigore Alexandrescu. 


Tudor Vianu, Ara prozatorilor români, Chişinău, Casa de editură Litera, 
1997, p. 69-70, 


Grigore Alexandrescu e el însuși în poezia de conţinut etic. Poet al dezinteresării, 
al altruismului, al binelui public, când se dezbară de suferinţele insuficient patetizate, 
ca şi de temele lirice convenite, își regăseşte tonul cu adevărat propriu, ca acela din 
Rugăciunea, din Anul 1840, din fabule şi, mai ales, din epistole şi satire. 

În aceste proceduri didactice, poetul îşi învederează o mai statornică afinitate 
cu clasicismul, decât cu romantismul francez; sau dacă acesta din urmă i-a servit ca 
model pentru stimularea crizelor sale subiective, în dezolare şi imprecaţie, celălalt 
i s-a potrivit în structura sa permanentă, de raţionalist şi de observator. Grigore 
Alexandrescu nu e un adevărat temperament dual, oscilând între cei doi poli ai 
axei sale morale; liricul la el e accidental, am spune chiar, nesubstanţial; 
didacticul, în cea mai înaltă expresie a cuvântului, e permanent şi caracterizant. 

Poetul nu-şi găseşte nicăieri tonul just, ca în epistole şi satire, unde-i 
recunoaştem unicitatea, prin judecată, prin bun-simţ, bonomie, ingăduinţă, 
incisivitate nerăutăcioasă, în numele adevărului, iar nu al patimii. 


+erban Cioculescu, Varezăţi critice, Chişinău, Casa de editură Litera, 1997, 
p. 61-62 


„«. Uzrbra ui Mircea. La Cozia dă expresia cea mai desăvârşită a meditaţiei cu 
subiect naţional în opera lui Alexandrescu. (...) 

Poetul admiră trecutul în stil de odă, în timp ce netrebnicia prezentului îl 
îndeamnă la satiră; condamnă totuşi trecutul, măreț, dar amarnic şi trist. Prezentul 
€, în comparaţie cu trecutul, mare pentru progresul său în pace şi arte. Poezia oferă 
deci un joc pe o gamă variată şi contradictorie de sentimente. 


D. Popovici, Rompantism4/ românes, curs ţinut la Universitatea din Cluj în 1951 
— 1952, publicat în 574447 /terare II, Cluj-Napoca, Editura Dacia, 1974, p. 284. 


Clasic, dintre cei fără dispensă şi, netăgăduit, cel mai mare dintre poeţii noştri 
dinainte de Eminescu, Grigore Alexandrescu este atât de prezent în conştiinţa 
oricărui cititor de poezie românească, încât evocarea personalităţii şi a operei lui se 
poate dispensa de incidenţele festive ale calendarului, ca şi de stiharele ceremonialului 
de circumstanţă. Deoarece nimic din ceea ce a vibrat la timpul său, din poemele lui 
(...) nu şi-a pierdut nici ingenuul fior intim, nici vastul orizont umanitar, nici finul 
ascuţiş al ironiei caustice. 





Perpessicius, Crmpânz pentr pomenirea poetului Grigore Alexandrescu, în vokamiul Are 
mențiuni de istoriografie şi folclor, Bucureşti, Editura pentru literatură, 1961, p. 36. 


Predilecţia pentru fabulă a lui Alexandrescu și a atâtor alţi scriitori ai vremii se 
explică prin posibilităţile superioare de satiră politică pe care le oferea specia. Sub 
deghizarea străvezie puteau fi spuse lucruri îndrăzneţe, pe care cenzorii, care vânau 
până şi titlurile revistelor, nu le-ar fi lăsat astfel să apară, iar dacă ar fi apărut, le-ar 
fi răsplătit cel puţin cu surghiunul la mănăstire. 


Silvian | osifescu. Grigore A/exandrescu, Bucureşti, Editura tineretului, 1965, p. 81. 


Mulţi l-au considerat (pe Gr. Alexandrescu) drept un produs de metisaj, un 

amestec de romantism şi clasicism. De fapt, el este un romantic printre clasici şi un 
clasic printre romantici. Cu alte cuvinte, e un sctiitor de tranziţie (...). 

Nu putem spune că fără el n-ar fi existat Eminescu, dar e probabil că vocea lui 
Eminescu n-ar fi sunat tot aşa. (...) 

Istoriceşte, locul lui e inatacabil, fiind unul dintre poeţii care au descoperit 
lirismului românesc trei din drumurile desfăşurării sale: în fabulă, epistolă şi meditaţie. 
E] a servit contemporanilor drept termen de emulaţie, iar între 1848 şi 1870 a făcut 
şcoală. 


Paul Cornea, Grigore Akexandrescu sau lirismul pasoptist ca experiență interioară, în 
volumul De /2 Alexandrescu la Eminescu, Bucureşti, Editura pentru literatură, 
1966, p. 109-110, 179. 


Suprema realizare a lui Grigore Alexandrescu în linie romantică rămâne, negreşit, 
Ura lui Mircea. La Cozia. In cuprinsul acestei poezii se desfăşoară un spectacol 
muzical-pantomimic, pus în scenă, ca de obicei, conform unor principii regizorale 
clasice. (...) 

Conţinutul reprezentării, cadenţa versurilor, adecvată acestui conţinut, impun 
o pauză meditativă, mod al introducerii într-un alt climat, al trecerii din imperiul 
zilei în acela al nopţii. Se operează, am putea spune, vorbind în termeni de mitologie, 
o ieşire din timpul şi spaţiul profan sau, mai exact, o invazie în cotidian a 
neobişnuitului, a fantasticului. Ca într-un ritual magic, poetul pune forțele naturii 
în mişcare. (...) 

Adăpostind asemenea cristale, nu mai încape discuţie nu numai că opera poetică 
a lui Gr. Alexandrescu nu şi-a pierdut actualitatea, dar are toate şansele de a şi-o 
păstra cât timp va exista o literatură română. 


Dumitru Micu, Postfaţă la: Gr. Alexandrescu, Poezii, Bucureşti, Editura 
Minerva, seria “Arcade”, 1970, p. 140. 


Prin meditaţia patriotică, prin epistolă, satiră şi fabulă, Grigore Alexandrescu 
se aliniază încă mai categoric în frontul scriitorilor paşoptişti. Ideologia sa literară, 
empirică şi enunțată în termeni generali, se acordă perfect cu aceea a lui Bolliac, 
Bolintineanu, Alecsandri etc. E] a teoretizat asupra problemelor literaturii nu sub 
o formă obişnuită a unor “arte poetice” personale şi nu numai în prefețe, ci şi în 
cuprinsul unor poezii diverse, îndeosebi în epistole. (...) 


280 GRIGORE ALEXANDRESCU 





Respectul lui Grigore Alexandrescu faţă de trecutul naţional se orientează spre 
întemeietorii de cultură, aceasta fiind vrăjmașa tiraniei. Valorile pe care le preţuieşte 
poetul sunt cele ce alcătuiau crezul unei epoci luminate şi paşnice: libertatea 
noroadelor, educaţia cetăţenească, ştiinţa, arta, civilizaţia. 


lon Roman, S4d/a introduchivla: Grigore Alexandrescu, Opere, I, Bucureşti, 
Editura Minerva, colecţia “Scriitori români”, 1972, p. XLVII. 


Inspirată din durerea renunţării, din melancolia neîmplinirii şi din conștiința 
tragică a imposibilului, lirica erotică a lui Alexandrescu păstrează în întregime o 
tonalitate elegiacă, cea mai puternică în literatura noastră înainte de Eminescu. 


Mircea Anghelescu, Izroayrcere în opera li Gr. Alexandrescu, Bucureşti, Editura 
Minerva, 1973, p. 36. 


Alexandrescu a ostenit vreme de trei decenii, şi cu strălucire, pe tărâmurile 
poeziei; el este cronologiceşte primul mare poet al literaturii române care merită 
titlul de “clasic”. Alexandrescu a cântat, într-o epocă de afirmare naţională, trecutul 
vitejesc al poporului nostru; a dat glas poetic celor mai de seamă evenimente din 
vremea sa; a vibrat la marile idei ale timpului, militând pentru bine, frumos şi 
adevăr; a promovat spiritul raţiunii şi încrederea în progresul omenirii; minte 
ascuţită şi intelegenţă superioară, poetul a satirizat tirania şi nedreptatea, pe 
impostori şi demagogi. Uneori râzând de nimicnicia oamenilor meschini, după 
principiul ridendo castigat mores, alteori amărât şi îndurerat de nedreptatea umană. 


Pompiliu Marcea, Prefși la Grigore Alexandrescu, Poezii. Meporia/ de călătorie, 
Bucureşti, Editura Minerva, 1974, colecţia “Biblioteca pentru toţi”, p. XX. 


Scriitorul se “înfioară“ la modul romantic (totuşi după o tehnică a gradaţiei 
retorice clasice) în faţa unui “măreț” apus de soare pe Olt sau în faţa unui răsărit de 
lună la Tismana, caută pulsul istoriei, dar descoperă, totodată, cu un ochi lucid şi 
cu O expresie incisiv-ironică, mizeria prezentului şi ridicolul etern al umanităţii. 
Ridicolul se vădeşte mai ales în naiva credinţă tradiţional călugărească în miracole, 
pe care iluministul o comentează cu delicii (...) 

Dincolo de satira iluministă, Mezzorial// lui Alexandrescu este o meditaţie 
asupra condiţiei umanităţii în timp. Reflexiv ironic, dar atras deopotrivă de “vocile 
singurătăţii” şi de glasul istoriei, scriitorul evoluează printre morminte de domnitori 

sau ziduri pe jumătate ruinate sub greutatea timpului şi indiferența oamenilor, 
ziduri pe care trecătorii visând eternitatea îşi gravează numele. (...) Ca şi în opera 
poetică, melancolia şi ironia coexistă în Mezzoria// de călătorie al visătorului lucid 
care a fost Alexandrescu. 


Ioana E m. Petrescu, 4/exandrescu peresrin, în Echinox, an. VIII, nr. 1—2, 
1976, p.6. 


Deşi avea simţul dramaticului accentuat, nu ţintea spre teatru, poate şi pentru că, 
fiind inexistentă o experienţă autonomă în această direcţie, poetul se simţea incomodat 
în abordarea genului doar după modele străine, mai greu asimilabile; apoi, prudenţa 
constantă a atitudinii sale, ca şi fascinația alegoriei, l-au călăuzit spre un alt fel de 
spectacol, acela al jocului de simboluri din fabule, unde convenţia îi permitea, ca în teatrul 
de marionete să se ascundă după măştile cutăror animale, chiar dacă sforile rămâneau 
vizibile, chiar dacă tâlcul era străveziu şi uşor descifrabil pentru toată lumea. De fapt, 
procedeele artistice din satire rămân proprii fabulelor. Atâta doar că înfățișarea reală, 
din viaţa de zi cu zi, a eroilor satirelor este înlocuită aici cu o dublură, la fel de expresivă, 
împrumutată din lumea animalelor. 


Constantin Cuble=an, Pos/fzăla: Gr. Alexandrescu, Sa/4re şi fabule, Bucureşti, 
Editura Minerva, seria “ Arcade”, 1976, p. 171. 


Relele întocmiri sociale sunt obiectivul fabulelor din această perioadă în care 
Alexandrescu îşi exercită spiritul critic din ce în ce mai ascuţit. Evident, el apelează la 
modelele clasice: La Fontaine (Ivpor/ și pădurea, Nebunia și amorul), Voltaire (Lapul 
moralist), Krâlov (Elefantul) izbutind să fie totuşi şi original într-un gen unde nu se cere 
decât originalitatea tratării, precum Og//p25/e, Câinele şi cățelul, Vulpea liberală. 


Al. Piru, Istoria /jzerazurii române de la început până azi, Bacureşti, Editura Univers, 
1981, p. 65. 


